ALLI TALESI

Aristide IGENUKWAYO Joviale (yavutse kuwa 20 Kamena 2001) ni umuririmbyi akaba n'umwanditsi w'indirimbo ukomoka ku mugabane wa Afurika mu gihugu cy'u Rwanda (urw'imisozi igihumbi), akaba azwi nka "ALLI TALESI" mu bijyanye n'ubuhanzi akora.
Yavukiye kandi akurira i Bugesera mu gihugu cy'u Rwanda. Mu ntangiriro za 2021, Talesi yatangiye gushaka icyamufasha kuba umwe mu bahanzi beza muri Afrika no ku isi muri rusange nyuma yo kurangiza amashuri yisumbuye muri College Saint Ignace-Mugina, ari naho yakuye impamyabumenyi (ifite amanota meza) y'amashuri yisumbuye (A2) mu bijyanye na Ubugenge, Ibinyabutabire, na Ibinyabuzima (PCB) hamwe no kwihangira imirimo. Icyo gihe, yari atuye mu gace kamwe na bamwe mu byamamare bikomeye mu Rwanda nka Butera Knowless [uwo basangiye kandi amateka amwe yo kwiga muri kaminuza imwe muri kaminuza y'u Rwanda], Bwiza, Platini p wahoze mu itsinda ry’umuziki rya Dream boys, na Tom Close. Indirimbo ye ya mbere "Uwo ushaka" niyo yamuteye kwizera ko ashobora kuzagera ku rwego mpuzamahanga ubwo yabona ko iyi ndirimbo yagiye ikoreshwa kuri za televiziyo na radiyo zitandukanye hirya no hino muri Afurika, mu turere tumwe na tumwe two mu Burayi n'ahandi.
Aristide IGENUKWAYO Joviale yavutse kuwa 20 Kamena 2001 avukira mu ntara y'Iburasirazuba mu karere ka Bugesera mu Rwanda muri umwe mu mirenge irimo umushinga wo kubaka ikibuga cy’indege mpuzamahanga cya Bugesera, akurira mu murenge uhegereye wa Gashora urimo inkambi yakira impunzi ziva mu turere dutandukanye tw’isi nka Libiya, Eritereya, Somaliya, Etiyopiya, Uburundi, Sudani n'ahandi [Inkambi y'impunzi ya Gashora]. Kuva akiri umwana, yakundaga kuba mu bice bitandukanye by'igihugu twavuga nka Bugesera, Kamonyi, Muhanga, Musanze, Gakenke ndetse no mu duce tumwe na tumwe two mu mumugi wa Kigali nka Kimisagara, Gatsata n'ahandi hirya no hino mu gihugu byaterwaga n'uko umuryango akomoka mo wakunze kwimuka kenshi cyangwa bigaterwa n'izindi mpamvu zitandukanye. Avuga ko kuva akiri umwana buri mukino wose wabaga ukinirwa mu gace yabaga atuyemo yakundaga kuwisangamo kuko akunda siporo cyane, twavuga urugero nk'umukino w'umupira wa amaguru, uw'intoki (Volleyball, Basketball), n'indi itandukanye.
Akomoka kuri MUKAMURIGO Petronille na MURAMUTSA Jean Baptiste mu muryango w'abana batatu bavukana kuri se na nyina kandi ni uwa gatatu cyangwa umuhererezi. Umuryango we wakunze kwimuka kenshi mugihe yigaga amashuri abanza n'ayisumbuye kubera akazi ka se ndetse no gutandukana kwa hato na hato hagati y'ababyeyi be. Mushiki we IHIRWE Mary Josine (wavutse bwa mbere), yavukiye muri Repubulika Iharanira Demokarasi ya Kongo ubwo ababyeyi babo bari mu nkambi y'impunzi n'aho mukuru we IRABARUSHA IZERE Idesbald Jovite wavutse nyuma yuko ababyeyi babo bavuye mu nkambi avukira m'u Rwanda.
Amashuri ye y'inshuke yayize kuri Ecole Primaire Gashora (Ikigo cyayobowe na se umubyara igihe kinini) aho yakomereje ndetse n'amashuri ye abanza. Yasoreje amashuri abanza (P6) kuri E.P Gashora mu karere ka Bugesera, gusa yagiye yiga ku ibindi bigo igihe gito kitageze kumwaka ari byo: Groupe Scolaire Kivumu na Groupe Scolaire st Kiyonza biherereye mu karere ka Kamonyi. Ikiciro rusange cy'amashuri yisumbuye (O' Level) yakize kuri Groupe scolaire Dihiro (mu karere ka bugesera) na Groupe scolaire Kivumu (mu karere ka Kamonyi) ari naho yagisoreje, akomereza ikiciro cy'ayisumbuye (Advanced Level) Muri Lycée de la Sainte Trinité-APEDE (mu karere ka Bugesera/Ngenda) ishuri ry'imyuga (Rwanda Polytechnique) yiga ibijyanye n'ubwubatsi (Masonry) mu wa 2017, nyuma aza guhindura ajya kwiga siyansi (Rwanda Education Board/NESA) mu kigo giherereye nanone mu karere ka Kamonyi kitwa College saint Ignace-Mugina ahasoreza ibijyanye na Ubugenge (Physics), Ibinyabutabire(Chemistry) n'Ibinyabuzima(Biology) (PCB) ahagana muwa 2021 bigaragara ko yanatinze gusoza ayisumbuye bitewe n'icyorezo cya Covid-19 ndetse no kwiga mumashami atandukanye. Yaje gukomereza ikiciro cya kabiri cya kaminuza muri Kaminuza y'u Rwanda (University of Rwanda - College of Science and Technology) mu karere ka Nyarugenge mu mugi wa Kigali aho ari gukurikiranira amasomo ajyanye n'ubwubatsi (Civil Engineering Environmental - CEE) agomba kwiga byibura imyaka ine akahakura impamyabumenyi y'ikiciro cya kabiri cya kaminuza (bachelor's degree), bivuze ko biteganijwe ko iki kiciro cya kaminuza agomba kugisoza mu mwaka w'amashuri 2025-2026 byibura.
Bigaragara ko Alli Talesi akunda kugira ubuzima bwe bwite ibanga nubwo ari umusore ufite igikundiro n'uburanga, kuko kugeza ubu ntamakuru azwi y'umukobwa baba bari mu rukundo cyangwa bigeze kurujyamo ndetse n'abantu be ba hafi bemeza ko haba m'ubugimbi no m'ubusore bwe atigeze agaragara mu gakungu n'abakobwa cyangwa se inkundo zo ku ishuri (High School love) ko ahubwo n'iyo wamwerekaga umukobwa mwiza umubwira ko uwo mukobwa yamukunze cyangwa baberana yaguhungaga akigendera rimwe na rimwe ukabona atabyishimiye. Mu mwaka wa 2024 ubwo yashyiraga hanze indirimbo ye 'Over the Moon' yashyize ku imbuga nkoranyambaga ze abakobwa batandukanye barimo Nyampinga w'u Rwanda mu mwaka wa 2022 NSHUTI MUHETO Divine n'abahanzikazi barimo Bwiza, Marina Deborah, France Mpundu bo mu Rwanda, Tyla wo mu gihugu cya Afurika y'Epfo ndetse na Ayra Starr wo muri Nigeriya abaherekeza indirimbo ze zirimo amagambo y'urukundo bose by'umwihariko Bwiza amushyira kurukuta rwe rwa Instagram mu mafoto harimo ifoto y'umwana muto atagaragaje mu maso [yaje no gusiba hashize igihe] bikekwa ko haba hari umwe muri aba bakobwa baba bafitanye umubano wihariye nubwo byarangiye ntayandi makuru kuri iyi ngingo amenyekanye ndetse na nyuma ubwo yabazwaga kuri bimwe mu bimwerekeyeho no kukuba yaba afite umukunzi mu biganiro yakoreye kuri za Radiyo zitandukanye zo mu gihugu akomokamo nka Energy Radio (i Musanze) na Radio Imanzi (i Kigali) yavuze amaramaje ko nta Mukunzi afite (aho hari mu wa 2024 mu mezi atangira umwaka).
Yatangiye gukora umuziki mu buryo butandukanye kumugaragaro muri Gicurasi 2023 aho yarari gukomeza amashuri ye mu kiciro cya mbere cya Kaminuza (muri kaminuza y'u Rwanda) ashaka impamyabushobozi izwi nka BSc (Hons) in Civil Engineering Environmental mu rurimi rw'icyongereza, akaba ari bwo yatangiye gusohora indirimbo zirimo: "Uwo ushaka,", "Urugo ruhire", "Dis-le Moi", "Over the Moon" n'izindi, zanyuze kuri televiziyo na radiyo zitandukanye mu gihugu hose. Aracyakora umuziki we w'ubwoko butandukanye nka R&B, Zouk, Afrobeats, gakondo [Rwanda], Afropop n'ubundi bwinshi.
Talesi agaragara nk'umwe mu bahanzi batanga ikizere mu iterambere ry'umuziki w'u Rwanda na Afurika muri rusange bitewe no kuba akora umuziki w'uruvange rwihariye rwa R&B, Afropop, Injyana gakondo, Zouk, n'indirimbo zo mu bwoko bwa Afrobeats. Talesi avuga ko yakuze akunda bamwe mu byamamare byo ku isi nka Chris Brown, Meddy, Enrique Iglesias, King james, Rihanna, Justin Bieber, n'abandi benshi avuga ko hari ibyiza byinshi byo kubigiraho mu rugendo rwe rwa muzika. Ubuhanga bwe kandi bugaragarira mu guhuza ibiriho n'ubuhanzi akora, agakora ijwi rihora ari rishya rikora ku mitima ya benshi.
Kugeza ubu, bigaragara ko imishinga y'indirimbo ifite aho ihuriye na Talesi iba ikoranye ubuhanga ndetse nubwitange. Urugero twavuga nk'imwe mumishinga y'indirimbo irimo indirimbo aheruka gukora "Uwo Ushaka," "Urugo Ruhire," "Dis-le Moi," na "Over the Moon." Buri gihangano cye cyerekana ubuhanga bwe n'ishyaka byinshi afite mu mwuga we, bitanga ikizere ko bishobora gukura bikaba byarenga imbibi za Afurika. Kuva akiri muto, akunda gukora cyane, aratuje kandi rimwe na rimwe arasetsa cyane. Akunda gukora ibintu bye kuri gahunda, binagaragazwa n'uko iyo afite umwanya, akenshi yiga indimi nshya kugira ngo azigireho ubumenyi bw'ibanze. Bikekwa ko ibyo ari byo bituma akenshi indirimbo ze ziba ziganjemo indimi z'amahanga, aho kugeza kuri ubu mu ndirimbo ze ushobora gusangamo indimi zitandukanye urugero twavuga: Ikinyarwanda, Igifaransa, Igiswahili, Icyongereza, Igiporutigale, Icyesipanyole n'izindi ndimi. Komeza guhanga amaso Alli Talesi mu rugendo rwe rwa muzika rutanga ikizere - inkuru ye iracyari itangiriro.
"Uwo Ushaka," "Urugo Ruhire," "Dis-le Moi," na "Over the Moon."